**Olaines novada pašvaldības domes saistošie noteikumi Nr. SN28/2023**

Olainē 2023. gada 29. decembrī

**Grozījumi Olaines novada pašvaldības domes 2023. gada 22. februāra saistošajos noteikumos Nr. SN3/2023 "Par Olaines novada pašvaldības aģentūras "Olaines sociālais dienests" maksas pakalpojumiem"**

*Apstiprināti ar Olaines novada pašvaldības domes  
2023. gada 29. decembra sēdes lēmumu (13. prot., 13. p.)*

*Izdoti saskaņā ar Publisko aģentūru likuma  
17. panta ceturto daļu*

Izdarīt Olaines novada pašvaldības domes 2023. gada 22. februāra saistošajos noteikumos Nr. SN3/2023 "Par Olaines novada pašvaldības aģentūras "Olaines sociālais dienests" maksas pakalpojumiem" šādus grozījumus, izsakot:

1. 2. un 3. punktu šādā redakcijā:

"2. Maksas pakalpojumus, izņemot pielikuma 4. punktā minēto pakalpojumu, var saņemt persona, kuras deklarētā pamatdzīvesvieta ir Olaines novada pašvaldības administratīvā teritorija.

3. Maksas pakalpojumu saņemšanas un atvieglojumu piešķiršanas kārtība ir noteikta Olaines novada pašvaldības domes saistošajos noteikumos par sociālajiem pakalpojumiem Olaines novadā.";

2. Pielikumu jaunā redakcijā:

"Pielikums  
Olaines novada pašvaldības domes 2023. gada 22. februāra  
saistošajiem noteikumiem Nr. SN3/2023  
"Par Olaines novada pašvaldības aģentūras  
"Olaines sociālais dienests" maksas pakalpojumiem"

**Olaines novada pašvaldības aģentūras "Olaines sociālais dienests" maksas pakalpojumu cenrādis**

|  |  |  |  |
| --- | --- | --- | --- |
| Nr.p.k. | Pakalpojuma veids | Mērvienība | Cena *euro* |
| 1. | **Uzturēšanās maksa** vienai Olaines novadā deklarētai personai Olaines novada pašvaldības aģentūras "Olaines sociālais dienests" **Sociālās aprūpes centrā** | 1 diennakts | 25,00 |
| 2. | **Aprūpe mājās** | 1 stunda | 6,55 |
| 3. | **Transporta maksa** personām, kuras veselības stāvokļa dēļ nevar lietot sabiedrisko transportu un ja brauciena mērķis ir veselības aprūpes, juridisko pakalpojumu saņemšana vai darbību veikšana valsts vai pašvaldības institūcijās | 1 km+ 1 stunda | 0,58+  7,95 |
| 4. | **Maksa par īslaicīgās uzturēšanās istabas lietošanu** personām, kurām ar Olaines novada pašvaldības aģentūras "Olaines sociālais dienests" lēmumu piešķirta vieta īslaicīgās uzturēšanās istabā | 1 diena laikā  no 18.00 līdz 9.00 | 1,50 |
| ". | | | |

Olaines novada pašvaldības domes priekšsēdētājs *A. Bergs*